Laacher See

O Laacher See u Laco Laacher ye un laco que se troba en a cordelera d'Eifel, amán d'a badía de Santa Maria Laach, en o municipio de Glees y ye lo laco u estanyo mas gran de l'estau de Renania-Palatinato (Alemanya). O laco estió creau en a caldera d'o volcán Laacher dimpués d'a suya zaguera erupción que ocurrió alto u baixo fa 13.000 anyadas. Oppenheimer, Clive (2011). Eruptions that Shook the World. Cambridge University Press. pp. 216–217. ISBN 978-0-521-64112-8.


Actualment la zona encara amuestra l'actividat volcanica en forma d'emisions de gases y chicoz tierratremos. Os vulcanologos y cheologos asumen que hue lo día no existe periglo evident per parte d'o Laacher See. Manimenos, a posibilidat d'una erupción volcanica no puede descartar-se de raso. Asinas, s'estima que en tot l'este d'Eifel, i hai habiu una erupción volcanica cada cinco a diez mil anyos de meya entre los zaguers 450.000 anyos.

 Toponimia 
A parola Laach proviene de l'antigo alto alemán lacha, ye relacionada con a parola actual alemana Lache, o latín lacus y l'anglés lake y simplament significa laco. O nombre Laacher See ye, per tanto, una tautolochía.

 Lechenda 
As viellas lechendas charran d'un castiello que se diz que yera en una isla en o Laacher See. Astí viviba un conte que trataba con tiranía a lo suyo vasallamen. Un día, dimpués d'una tronada apocaliptica, la isla, de conchunta con o castiello y lo suyo malvau conte, se fundioron en o laco. Paul Weitershagen: Eifel und Mosel erzählen – Sagen und Legenden, Colonia 1968, 3. Auflage 1982, ISBN 978-3-7743-0199-3. A lechenda inspiró a Friedrich Schlegel pa escribir lo suyo poema Das versunkne Schloß ("O castiello enfongau").


 Referencias 

Vinclos externos

Categoría:Lacos de Renania-Palatinato
Categoría:Volcans d'Alemanya